NaiveNeuron/SloPal huggingface dataset:
D. Gabániová, poslankyňa: (2003-11-06):
V prílohe č. 2 k zákonu č. 212/1997 Z. z. v znení zákona č. 182/2000 Z. z. povinné výtlačky neperiodických publikácií a rozmnožením audiovizuálnych diel pri náklade nad 500 výtlačkov, bod 7 vládneho návrhu, sa Slovenskej národnej knižnici a Univerzitnej knižnici v Bratislave odovzdajú tlačoviny, napríklad knihy, hudobniny, kartografické diela, grafika, špeciálne tlače, vedecké vysokoškolské kvalifikačné práce vydané tlačou, cestovné a výskumné správy vydané tlačou v počte po dva povinné výtlačky. V Ústrednej knižnici Slovenskej akadémie vied, Centrum vedecko-technických informácií Slovenskej republiky, Štátnej vedeckej knižnici v Banskej Bystrici, Štátnej vedeckej knižnici v Košiciach, Štátnej vedeckej knižnici v Prešove a Parlamentnej knižnici Národnej rady Slovenskej republiky v počte po jednom výtlačku. Odôvodnenie. Zvýšenie počtu odovzdávaných povinných výtlačkov Slovenskej národnej knižnici a Univerzitnej knižnici v Bratislave z jedného povinného výtlačku na dva povinné výtlačky a po jednom povinnom výtlačku pre vyššie uvedené vymenované knižnice je nevyhnutné v kontexte zabezpečenia kontinuity vedeckovýskumnej činnosti týchto knižníc a zabezpečenie ich konzervačnej funkcie, čiže konzervačný fond tvorí jadro národného, kultúrneho a literárneho dedičstva, toto im prideliť. Ďakujem. Z. Martináková, podpredsedníčka NR SR: Ďakujem, pani poslankyňa. Prosím, ak má ešte niekto záujem vystúpiť v rozprave, aby sa prihlásil. Uzatváram možnosť hlásiť sa do rozpravy. Vyhlasujem rozpravu za skončenú. Pán minister, chcete sa vyjadriť? (Hlasy zo sály.) Ďakujem pekne. Prerušujem rokovanie o tomto bode programu. Ďakujem pani spravodajkyni aj pánovi ministrovi. vládnom návrhu zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov . Vládny návrh zákona ste dostali pred prvým čítaním ako tlač 346, spoločnú správu výborov máte ako tlač 346a. Chcela by som vyzvať pána ministra práce, sociálnych vecí a rodiny Ľudovíta Kaníka, aby sa dostavil do rokovacej sály. Vieme, že je prítomný v Národnej rade. Pán minister, prosím, aby ste v snemovni odôvodnili vládny návrh zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Nech sa páči, pán minister.
Šrobová, Veronika, poslankyňa NR SR (2024-01-10):
Ďakujem za slovo, pán predsedajúci. A, Ondrej, tebe, osobne ti ďakujem za tvoje jednak odborné vystúpenie, ale za vystúpenie, ktoré by som naozaj prijala vypočuť si minimálne každému poslancov a poslankyni, ktorí tu nie sú napríklad. Verím, že si tu všetci uvedomujeme účel existencie legislatívneho procesu a tým je aj diskusia na viacerých platformách, či už tu v parlamente v medzirezortnom pripomienkovom konaní, ale aj odborná diskusia s mimovládnymi organizáciami. Ja som veľmi rada, že v Progresívnom Slovensku pokrývame také široké spektrum tém odborne a tá, o ktorej si ty vo svojej rozprave hovoril, riešenie situácie so sexuálnym obťažovaním detí. Podľa mňa je táto téma veľmi vytesňovaná z diskusie na platformách, kde by mala byť riešená a opomína sa napríklad aj tu v parlamente. Venujú sa tomu hlavne iba tie spomínané mimovládne organizácie, ktoré, ktoré, aspoň vďaka za to, že sa tomu niekto venuje a teda ja ti ďakujem za to, že to spomínaš, Ondrej. (Potlesk.)
Kazda, Radovan, poslanec NR SR (2021-02-05):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Viskupič, Jozef, poslanec NR SR (2010-08-10):
Pán bývalý predseda parlamentu, a teda pán poslanec Paška, v rovine bonmotu, ktorý ste na konci svojho prejavu hovorili a v zmysle strachu zo zmeny alebo miery tej zmeny by som použil tiež jeden bonmot... (Prerušenie vystúpenia predsedajúcim.)
A. Belousovová, podpredsedníčka NR SR: (2008-10-23):
Teraz dávam slovo spoločnému spravodajcovi z výboru pre kultúru, médiá pánovi poslancovi Dušanovi Jarjabkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Blanár, Juraj, podpredseda NR SR (2023-05-03):
Ďakujem. Otváram všeobecnú rozpravu, vážené panie poslankyne, páni poslanci, do ktorej som neobdržal písomnú prihlášku, a preto dávam možnosť prihlásiť sa ústne. Kto má záujem, môže tak urobiť. Konštatujem, že nikto sa nehlási, preto vyhlasujem všeobecnú rozpravu za uzavretú a keďže neprebehla rozprava, nepredpokladám, že by pán navrhovateľ mal záujem o záverečné slovo, rovnako pán spravodajca. Prerušujem rokovanie o tomto bode programu, budeme hlasovať o ňom o sedemnástej hodine. Pristúpime k ďalšiemu bodu, tým je prvé čítanie o vládnom návrhu zákona o fiduciárnom vyhlásení a o zmene a doplnení niektorých zákonov, pod parlamentnou tlačou 1558, návrh na pridelenie výborom je v rozhodnutí číslo 1627. Opäť poprosím pána ministra spravodlivosti Viliama Karasa, aby tento návrh uviedol v pléne. Nech sa páči. (Pokračovanie rokovania o vládnom návrhu zákona o fiduciárnom vyhlásení a o zmene a doplnení niektorých zákonov , tlač 1558.)
Grendel, Gábor, podpredseda NR SR (2021-05-10):
Posledná faktická poznámka – pán poslanec Dostál.
Takáč, Richard, poslanec NR SR (2021-02-03):
Ďakujem veľmi pekne, pán predsedajúci. Pán minister, pochopil som z toho vášho vyjadrenia, a teda aj z vyjadrenia koaličných vašich partnerov, že predmetnú novelizáciu tohto zákona nestiahnete, že pôjde do ďalšieho čítania, a vidím tu už v tomto okamihu veľa pozmeňovacích návrhov či zo strany SaS, alebo zo strany SME RODINA, možnože aj z vašej strany príde k nejakej úprave. Za nás, za mňa môžem povedať, že určite k tomu pristúpime maximálne zodpovedne, tak aby v konečnom dôsledku ten výsledok bol ten, že pomôžeme tým slovenským potravinárom a poľnohospodárom. Toto je jedna vec. A druhá vec je, nesúhlasím s vami v tom, v tých takých, by som povedal, troška politických veciach, ktoré ste rozprávali, jednak čo sa týka Slovenského pozemkového fondu, a toho listu, o ktorom hovoríte. My ho všetci máme k dispozícii, pán minister, a ten list, nie je ukladaná nám nejaká povinnosť, v tom liste sa Európska komisia len dotazovala určité otázky, na ktoré do tejto chvíle nevedela a nedostala odpoveď. Čo sa týka ceny nájmu od Slovenského pozemkového fondu, ja súhlasím s tým, plne s tým súhlasím, že tie ceny, ktoré boli nastavené, boli nastavené zle, neúmerne, ale otázne je, akým spôsobom vypočítavať túto cenu. Táto cena, tak ako, pokiaľ mám informácie, je aj pripravovaná, by mala, mala vychádzať od VPJ-čky, čiže od bonity pôdy, podľa kvality pôdy, lebo všetci dobre vieme, že to bolo, nebolo to kóšer a nebolo to v poriadku, a hovorili ste o tých takých malých farmároch, ktorí nemajú, by som povedal, nejaký piár. Pán minister, práveže to boli hlavne aj tí malí farmári, o ktorých ste vy hovorili, že ste s nimi chodili po Slovensku pred voľbami, tak to boli tí, ktorí hovorili, že vás tam ani raz nevideli. A práveže tí dosť intenzívne kričali voči vám a poukazovali na chyby, ktoré sa v tomto rezorte dejú za týchto desať mesiacov. Ďakujem veľmi pekne.
Pellegrini, Peter, predseda NR SR (2015-07-01):
Pán poslanec Martvoň.
Mojš, Milan, poslanec NR SR (2019-10-16):
Ďakujem. Vážený pán predsedajúci, v rozprave nevystúpil žiaden poslanec. Je možné pristúpiť k hlasovaniu o pozmeňujúcich a doplňujúcich návrhoch z informácie o prerokovaní vo výboroch a to nasledovne. Dajte, prosím, hlasovať o bodoch 1 až 3 spoločne s odporúčaním gestorského výboru schváliť.
Dubéci, Martin, poslanec NR SR (2024-02-13):
Ďakujem. Malá odbočka, v mene troch poslaneckých klubov – PS, SaS a KDH – som chcel podať návrh na vypustenie bodu č. 52, tlač 106, novela zákona o pobyte cudzincov, a jeho zaradenie do programu nasledujúcej schôdze. To len si potrebujem odbaviť. A druhú vec, chcel by som navrhnúť vzhľadom na to, že pani poslankyňa Kleinert bude mať dlhé a obsažné vystúpenie, ktoré by bolo veľmi veľká škoda prerušiť pauzou celonočnou, tak či by sme mohli ukončiť schôdzu dnes večer už teraz a pokračovať vcelku, ale nechávam na zváženie. Ďakujem.
Marcinková, Vladimíra, poslankyňa NR SR (2023-02-02):
Ďakujem veľmi pekne, pán kolega. Veľmi si vážim, že ste zareagovali na to aj tým, že pochádzate zo zdravotníckeho prostredia a naozaj poznáte tú realitu. Ja sa musím priznať, že ja som veľkým podporovateľom zlepšovania podmienok v zdravotníctve aj pre zdravotníkov. Bojujem za humánnejšie zdravotníctvo tak na strane zdravotníkov, ako aj na strane pacientov. Čiže nevnímam ten boj z mojej strany ako jednostranný. A naozaj aj keď si uvedomujem, že tie podmienky na Slovensku nie sú ideálne, no napríklad ony nie sú ideálne ani v školstve, keď to tak popíšem veľmi zjednodušene. A aj napriek tomu sme schopní dodržiavať tú povinnú školskú dochádzku, napríklad pre deti aj nejakými provizórnymi riešeniami, keď, nerada to hovorím, ale keď je v triede väčší počet žiakov, ako by mal byť podľa zákona a tak ďalej. Naozaj toto sú práva detí, ktoré sú tak hlboko zakotvené v predpisoch od ústavy až po vyššie medzinárodné akty, ktoré my nemôžme nerešpektovať. A vrhá to na nás zlé svetlo, že sme krajinou, kde, kde je najviac prípadov tejto nerovnosti v uplatňovaní tohto práva. Čiže tam vnímam tým prvým krokom, samozrejme, zakotvenie tohto práva v našom právnom poriadku, čo právny stav v skutočnosti až tak nemení, len nás dostáva do civilizovaného právneho sveta, lebo už dnes tento právny nárok máme. Ale ja tam vnímam tú úpravu veľmi dôležitú aj v tom, že tam vytvárame ten balans aj pre lekára, pretože tam naňho myslíme. Myslíme tam na to, že tam bude musieť zakročiť a vlastne spraviť nejaký život zachraňujúci úkon, kedy naozaj tá prítomnosť rodiča môže byť prekážkou. Čiže ja som sa tam naozaj snažila aj za pomoci ústavných právnikov nájsť ten balans medzi týmito ústavnými nárokmi, aby sme zlepšili ten systém, aby sme zlepšili to fungovanie, aj dôveru medzi pacientom a lekárom. A, a ja sa priznám, že ja som rokovala aj s ministerstvom financií, teda nie konkrétne ja, ale predseda strany SaS, aby v rámci tejto zmeny, ak bude schvá... (Prerušenie vystúpenia časomerom.)
B. Bugár, podpredseda NR SR: (2005-12-15):
(Prerušenie rokovania o 15.54 hodine.) (Pokračovanie rokovania o 16.00 hodine.)
Laššáková, Jana, podpredsedníčka NR SR (2015-05-14):
Ďakujem pekne, pán podpredseda vlády. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 14. apríla 2015 (tlač 1469). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1469 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Do rozpravy sa písomne prihlásili páni poslanci Mikuláš Huba, Ján Mičovský a Alojz Hlina. Nech sa páči, pán poslanec Mikuláš Huba, máte slovo.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne. Teraz dávam možnosť prihlásiť sa ústne do rozpravy. Končím možnosť prihlásiť sa do rozpravy. Vyhlasujem rozpravu k tomuto bodu za skončenú. Pýtam sa pána navrhovateľa, či sa chce vyjadriť. Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Dámy a páni, budeme končiť, ale ešte predtým by som vás rada oboznámila s tým, že dvoma listami boli stiahnuté dva body z programu terajšej schôdze Národnej rady Slovenskej republiky. A ide o tlač 687 a 688. Sú to návrhy poslancov Jozefa Mihála, Lucie Ďuriš Nicholsonovej a Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, a ten druhý je návrh novely toho istého zákona. Takže vás informujem, že sú to body 85 a 86, ktoré boli z programu tejto schôdze stiahnuté. Veľmi pekne vám ďakujem za spoluprácu, želám vám pekný zvyšok večera a zajtra, nie zajtra, v utorok budeme pokračovať o deviatej. Ma skúšaš? Asi. Sekundu. Ešte volá pán Knapp, tieto návrhy zákonov sú síce stiahnuté z tejto schôdze, ale budeme ich očakávať na ďalšej schôdze, idú do programu ďalšej schôdze. Tak, aby sme si rozumeli, presne tak sú preložené. Ešte raz pekný večer, kolegyne, kolegovia. (Prerušenie rokovania o 19.00 hodine.)
Laurenčík, Milan, podpredseda NR SR (2022-02-23):
Pán poslanec rozpráva k veci, on to na koniec povie. (Smiech v sále. Potlesk.)
Přidal, Alojz, poslanec NR SR (2012-11-06):
Vážená pani podpredsedníčka Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 83 určil za spravodajcu k návrhu poslankyne Národnej rady Slovenskej republiky pani Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov, je to tlač 247. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Tento návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o jeho súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Z doložky o vybraných vplyvoch je zrejmé, že predkladaný návrh nebude mať vplyv na rozpočet verejnej správy ani sociálne vplyvy, ani vplyv na informatizáciu spoločnosti, na životné prostredie a neovplyvní ani podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku o zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2012, je to rozhodnutie č. 230, a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka, prosím, otvorte všeobecnú rozpravu.
Kotleba, Marian, poslanec NR SR (2021-04-01):
(Povedané súbežne s predsedajúcim.) Čím dlhšie budeme čakať, kolegovia, tým lepšie pre Slovensko, že sa tento váš nezmyselný núdzový stav nepredĺži dnes. Ja budem len rád. (Výkriky z pléna. Prerušenie vystúpenia predsedajúcim.)
Grendel, Gábor, podpredseda NR SR (2020-07-23):
Pán poslanec Kéry.
Danko, Andrej, predseda NR SR (2019-05-20):
Ďakujem. Prosím spoločného spravodajcu z výboru pre ľudské práva a národnostné menšiny poslanca Soboňu, aby informoval Národnú radu o výsledku prerokovania správy vo výboroch.
Pellegrini, Peter, predseda NR SR (2015-05-19):
Ďalší v rozprave je pán poslanec Zajac, pripraví sa pán poslanec Frešo. Nech sa páči, pán poslanec, máte slovo.
Hrnčiar, Andrej, podpredseda NR SR (2016-10-12):
Ďakujem. Nech sa páči, pán poslanec Krajniak.
Raši, Richard, poslanec NR SR (2021-06-30):
Ďakujem pekne, pán predsedajúci. Matúš, vynechal si jednu zásadnú časť v tom príhovore, a to, keď sa Igor Matovič sám o sebe vyjadroval, bolo to pred voľbami aj v jeho minulosti, že on je taký šašo. Šašo, ktorý tvrdil, že hovorí pravdu. Matúš, videli sme v priamom prenose na vlastné oči, čo sa stane, keď sa šašo stane v kráľovstve kráľom. Je to smutný príbeh nepodareného šaša, ktorý za rok aj niečo svojho pôsobenia dostal túto krajinu, z krajiny, ktorá najlepšie zvládala pandémiu, na najhoršie priečky. Šašo má ostať vždy len šašom. Šašo nesmie byť kráľom, lebo je tragédia pre každé kráľovstvo. Ďakujem.
Laurenčík, Milan, podpredseda NR SR (2020-09-02):
Pán poslanec Ondrej Dostál.
B. Bugár, podpredseda NR SR: (2002-11-06):
(Hlasovanie.) Prítomných je 128 poslancov, za návrh 90, proti 16, zdržalo sa 19, nehlasovali 3. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie tohto návrhu v druhom čítaní. Prosím teraz poslankyňu Sárközy, aby uvádzala hlasovanie o novele zákona o štátnej službe, tlač 34. Nech sa páči, pani spravodajkyňa.
Jarjabek, Dušan, poslanec NR SR (2015-04-15):
Ďakujem pekne za slovo. Pani podpredsedníčka, toto je výsostne odborná téma, čo niektorí z nás plne rešpektujeme, a preto by som vás chcel veľmi pekne poprosiť a spýtať sa, či by ste vedeli zopakovať vlastnými slovami v krátkosti to, čo ste tu tak odborne prečítali. Ďakujem za pozornosť. (Smiech a reakcie z pléna.)
Dubovcová, Jana, poslankyňa NR SR (2011-03-30):
Ja by som stručne zareagovala na všetky faktické naraz. Vytiahnutím podstaty zo všetkých som skonštatovala, že v podstate zaznieva najmä obava o to, či používanie štátneho jazyka na zmiešaných územiach je alebo nie je dotknuté touto navrhovanou právnou úpravou. Tu musím jednoznačne skonštatovať, že dotknuté ňou nie je. Ak niektorí poslanci sa domnievajú, že áno, je ňou dotknuté, tak aspoň z právneho rozboru zákonov to nevyplýva. A zo zákona, ktorý máme teraz na stole, z § 2, jasne vyplýva, že používanie jazyka menšín je možnosť, ktorú si môžu uplatniť, a táto možnosť nemá vplyv na povinnosť používať v úradoch štátny jazyk. Takže myslím si, že to môže byť nedorozumenie pri výklade týchto ustanovení a že sa dá vysvetliť. Iné také vážnejšie výhrady nezazneli.
Laurenčík, Milan, podpredseda NR SR (2021-06-25):
Pán Mazurek bol prihlásený do rozpravy ako navrhovateľ. Do rozpravy nebola žiadna písomná prihláška a preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Suja a pán poslanec Ondrej Ďurica. Ako prvý vystúpi pán poslanec Miroslav Suja, nech sa páči.
Pellegrini, Peter, predseda NR SR (2015-02-18):
Pán poslanec Hraško.
Žitňanská, Lucia, ministerka spravodlivosti SR (2011-12-02):
Ďakujem pekne za slovo, pán predsedajúci. Vážená pani poslankyňa, vážení páni poslanci, na rokovanie Národnej rady predkladám vládny návrh zákona o uznávaní a výkone rozhodnutí, ktorými sa ukladá trestná sankcia nespojená s odňatím slobody alebo probačné opatrenie na účely dohľadu v Európskej únii. Cieľom navrhovanej právnej úpravy je transpozícia rámcového rozhodnutia Rady 2008/947/SVV z 27. novembra 2008 o uplatňovaní zásady vzájomného uznávania na rozsudky a probačné rozhodnutia na účely dohľadu nad probačnými opatreniami a alternatívnymi sankciami v platnom znení do právneho poriadku Slovenskej republiky. Návrh zákona v súlade s označeným rámcovým rozhodnutím zabezpečuje aplikáciu zásady vzájomného uznávania rozhodnutí justičných orgánov členských štátov Európskej únie na rozhodnutia, ktorými bola uložená trestná sankcia nespojená s odňatím slobody alebo probačné opatrenia na účely dohľadu, s cieľom uľahčenia sociálnej nápravy odsúdených osôb a uľahčenie uplatňovania vhodných probačných opatrení a alternatívnych sankcií v prípade páchateľov, ktorí nežijú v štáte odsúdenia. Vážené dámy poslankyne, vážení páni poslanci, poprosím o prerokovanie tohto návrhu zákona. Ďakujem pekne.
Laurenčík, Milan, podpredseda NR SR (2021-06-22):
Na vaše vystúpenie evidujem... 14? Pätnásť faktických poznámok. Končím možnosť prihlásiť sa. Ako prvý vystúpi s faktickou poznámkou pán poslanec Marek Šefčík, nech sa páči.
Danko, Andrej, predseda NR SR (2016-09-13):
Posledná faktická pán poslanec Karol Galek.
Ráž, Jozef, minister dopravy SR (2024-06-11):
Ďakujem pekne. Vážený pán predsedajúci, vážené poslankyne, páni poslanci, dovoľte mi uviesť odôvodnenie materiálu návrh na vyslovenie súhlasu Národnej rady Slovenskej republiky s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej. Účelom dohody je vytváranie otvoreného leteckého priestoru medzi Európskou úniou a Katarom a odstránenie právnych rozporov existujúcich v bilaterálnych zmluvách medzi členskými štátmi Európskej únie a Katarom. Súčasne sa medzi zmluvnými stranami, ktorým je jednotný trh leteckej dopravy zvoleným tokom investícií a predpoklady pre to, aby leteckí dopravcovia Európskej únie a Kataru mohli poskytovať letecké dopravné služby bez obmedzenia vrátane obsluhovania vnútroštátneho trhu. Slovenská republika zároveň získa možnosť na potencionálne zriadenie pravidelného leteckého spojenia, keďže v súčasnosti nemáme uzatvorenú bilaterálnu dohodu s Katarom. Dohoda je mnohostrannou medzinárodnou zmluvou prezidentskej povahy, ktorá priamo zakladá práva alebo povinnosť fyzických osôb alebo právnických osôb, a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Zároveň je dohoda mnohostrannou medzinárodnou zmluvou prezidentskej povahy podľa čl. 7 ods. 5 Ústavy Slovenskej republiky, na vykonanie ktorej nie je potrebný zákon a ktorá po ratifikácii a vyhlásení spôsobom ustanoveným zákonom má prednosť pred zákonmi Slovenskej republiky. Vážení prítomní, dovoľujem si vás požiadať o súhlas s predkladaným návrhom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonom. Ďakujem.
Rošková, Ľubica, poslankyňa NR SR (2015-05-14):
Ďakujem. Teraz budeme hlasovať o bodoch spoločnej správy, ktoré boli vyňaté na osobitné hlasovanie. Dajte, prosím, hlasovať o bode 9 spoločnej správy, odporúčanie gestorského výboru je schváliť.
Danko, Andrej, podpredseda NR SR (2023-11-14):
Pán poslanec Jakab.
Glváč, Martin, podpredseda NR SR (2018-05-17):
Pán poslanec Šuca.
Kaliňák, Robert, poslanec NR SR (2011-09-14):
Pán minister, teraz je schôdza o odvolávaní pani premiérky a vystupujúci ministri by mali predovšetkým brániť pani premiérku z toho, z čoho vlastne sa tu dnes preberá, ale vy ste to opäť pojali ako svoju vlastne, do určitej miery svoju kampaň. Ešteže prišla tá záverečná veta, lebo to nás nakoniec vrátilo späť k tomu, že hovoríme o premiérke Radičovej. Nuž, keď sa o tom bavíme, tak áno, je pravda, samozrejme, že len za predchádzajúcej vlády, v ktorej ste boli minister, sa mohlo krajskému predsedovi KDH stratiť nahrávky telefonických odposluchov, to áno. Bezpochyby sa to vyšetrovalo a nahrávky sa stratili. Ak si dobre pamätám, bývalý krajský predseda KDH je dnes voľný. Čiže toto považujem, že to nie je obrana, lebo si vytýkať, že kto bol taký, onaký, makový, to proste nesedí a strata pamäte, a to nechcem byť neslušný, lebo to nie je neslušné, len proste asi ste si nesledovali bližšie to, čo polícia robila tie štyri roky. Lebo, len tak na okraj, popri jablkách aj riaditeľ úradu vyššieho územného celku za korupciu alebo riaditeľ Hraničnej polície za korupciu. Čiže nie ste ako lepší, aj keď sa o tom snažíte rozprávať, že ako perfektne to robíte. To tu všetko fungovalo. Žiadnu Ameriku ani teplú vodu ste neobjavili. A ja som nemusel chodiť so správami vyšetrovateľa k premiérovi. My sme to proste riešili, mne nikto nehovoril, čo môžme a čo nemôžme. Čiže z toho pohľadu si myslím, že je to zbytočné a opakujúce sa tu, preto na to teraz reagujem, lebo to počujem už desiatykrát. Takže môžme si ísť popísať jednotlivé kauzy, ktoré sa odohrali, ktoré boli stíhané a ktoré boli stíhané aj za korupciu a ktoré, v ktorých v mnohých sme my pokračovali, v tých, čo robila predchádzajúca vláda, v mnohých pokračujete vy, čo sme začali my. Takže v tomto nie je problém. Dnes tu nesedíme kvôli korupčným kauzám, ale kvôli tomu, že neviete vládnuť.
Blaha, Ľuboš, podpredseda NR SR (2024-01-24):
Pán poslanec Vladimír Ledecký.
Bugár Béla, podpredseda NR SR (2010-12-03):
Vážené panie poslankyne, vážení páni poslanci, dobré ráno vám prajem. Budeme pokračovať v rokovaní, a preto otváram štvrtý rokovací deň 9. schôdze Národnej rady. O ospravedlnenie neúčasti na dnešnom rokovaní 9. schôdze požiadal podpredseda Národnej rady Slovenskej republiky Robert Fico a poslanci pán Muňko, Mikolaj a Paška. Tak ako som včera oznámil a ako sme včera prerušili rokovanie, budeme pokračovať vo vládnom, v prerokovaní v druhom čítaní o vládnom návrhu zákona o štátnom rozpočte na rok 2011 (tlač 81). Teraz dávam slovo pánovi poslancovi Jahnátkovi, pripraví sa pán poslanec Burian.
Mizík, Stanislav, poslanec NR SR (2020-12-08):
Ďakujem za slovo. Pán Šipoš, tak keď hovoríte, že sa nebudete vyjadrovať, tak prečo sa vyjadrujete? Zvlášť keď to vyjadrovanie je prskanie jedovatých slín na opozičné politické strany. To pri takejto téme by ste nemusel. Mal som dobré tušenie, že pri takejto téme neudržíte kultúrny spôsob. Preto som sa radšej pomodlil litánie, aby bol vo mne pokoj a aby som sa vyvaroval hriechu zlosti a nenávisti. Takže vám odporúčam, ale iba pre dnešok, no, no.
Simon, Zsolt, poslanec NR SR (2015-04-21):
Ďakujem pekne. Pán kolega, v mnohom, čo ste povedali, viem s vami súhlasiť, snáď by som len doplnil, to, čoho sme boli svedkami minulý týždeň, čo vystrájal premiér tejto krajiny Robert Fico, poukazuje na to, ako keby tu neexistovala parlamentná demokracia. On prišiel do parlamentu, urobil si tlačovku a povedal, parlament ako bude rozhodovať, postupovať a čo bude robiť, ako keby predseda vlády nebol podriadený parlamentu ale parlament bol podriadený predsedovi vlády. Takto sa správa SMER. Odkazuje, že to, čo pred časom povedal Bohumil Hanzel, zakladateľ strany SMER, že Robert Fico ručí za peniaze na stranu SMER svojou vlastnou hlavou, je asi pravdou, keď dnes oligarchov SMER musí chrániť aj týmto spôsobom, že za Váhostav musia zaplatiť tí ľudia, ktorí žijú z minimálnej mzdy, a nie samotný Široký, ktorý na tom celom procese zbohatol.
Jurinová, Erika, podpredsedníčka NR SR (2014-01-31):
Ďakujem, pani poslankyňa, na vaše vystúpenie sú štyri faktické poznámky. Uzatváram možnosť prihlásiť sa. Nech sa páči, pán poslanec Martvoň.
Číž, Miroslav, podpredseda NR SR (2015-03-11):
Ďakujem pekne aj ja. Teraz v rozprave vystúpi pán poslanec Martin Fronc. Po ňom sa prihlásil do rozpravy v zmysle príslušných ustanovení rokovacieho poriadku pán spravodajca.
Kollár, Boris, predseda NR SR (2021-11-24):
Ďakujem. Prosím, prezentujme sa a hlasujeme. (Hlasovanie.) Prítomných 134 poslancov, za 87, proti 21, zdržalo sa 26. Konštatujem, že sme tento návrh schválili. Zároveň sa chcem ospravedlniť pani poslankyni Kozelovej, že som ju vyrušoval, a aj plénu. Ďalej prosím spoločnú spravodajkyňu z výboru pre kultúru a médiá poslankyňu Moniku Péter, aby uvádzala hlasovanie o bode 16 programu, je to druhé čítanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlnou pandémie ochorenia COVID-19 (tlač 701). Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlnou pandémie ochorenia COVID-19 , tlač 701.)
Hrušovský, Pavol, podpredseda NR SR (2011-06-28):
Pán poslanec Dušan Jarjabek s faktickou poznámkou, nech sa páči.
Hargaš, Ján, poslanec NR SR (2024-10-29):
Ďakujem za slovo. Pán poslanec, som sa pozrel ešte na to, čo ste, čo ste hovorili, že nevieme o tej funkcionalite veľa, to je pravda, nevieme. Čo ešte nevieme a ani tie reťazce nevedia, napríklad že kedy štát zverejní tzv. integračnú dokumentáciu, čiže kedy bude jasné, ako sa na to majú napojiť. Jediné, čo zatiaľ vedia, je, či sa ich to týka, alebo nie podľa návrhu vyhlášky, ktorá je teraz v MPK, a vedia, že akých 20 produktov sa bude porovnávať v akej dátovej štruktúre, to je všetko. Nič iné, hej, a za pol roka, plus-mínus, za pol roka to má fičať. Tak to mi nepríde úplne, úplne fér a bolo by fér, keby si štát napríklad dal povinnosť, že dokedy zverejní integračnú dokumentáciu, keď už teda tým podnikateľom dáva povinnosť, ale sebe ju akosi zabudol dať. No a potom tá druhá vec, ktorú ste hovorili, a veľmi správne ste to podotkli, že sa môže veľmi ľahko stať, že tam budú dávať produkty, ktoré v skutočnosti ani v predaji nebudú. Tak by som mal takú radu pre pána Kamenického, že keď už teda kopírujete maďarské nápady, tak ich kopírujte aj s chlpami, pretože napríklad ten maďarský porovnávač má podmienku, že tam môžu dať len produkt, ktorý je prístupný aspoň na 80 % predajní daného reťazca. Tak nápad na vylepšenie, aj keď celok je hlúposť, ale keď už teda, nech to je aspoň možno menšia hlúposť, tak tam dajte aspoň podmienku takú, že môžu do toho porovnávača dávať len produkty, ktoré reálne si ľudia aj môžu kúpiť v nejakých prevádzkach v nejakých zmysluplných množstvách, keď už teda sa tak inšpirujete, inšpirujete tým Maďarskom a ste ochotní za toto vyvaliť 160-tisíc z peňazí daňových, daňových poplatníkov. Takže to sú len také dve technické veci, ktoré mne tam chýbajú, že povinnosť, kedy štát zverejní konkrétne materiály, s ktorými vedia obchodníci pracovať, aby vedeli, ako sa na to môžu napojiť. A druhé, nejaká povinnosť dávať tam reálne produkty, ktoré sa aj reálne v tom reťazci dajú kúpiť. Ďakujem.
Lipšic, Daniel, poslanec NR SR (2014-11-09):
Pri všetkej kritike k tomuto parlamentu, ani tento parlament si to nezaslúži (vyslovené s pobavením, potlesk). Ale k pánovi poslancovi Martvoňovi. Pozvánka bola doručená aj písomne, ale až o pol štvrtej, sem, hej. Trestné oznámenie na kupovanie poslancov po roku 2005 podával pán minister vnútra Palko hneď vtedy, keď tie podozrenia boli zverejnené. Hneď vtedy bolo podané trestné oznámenie. Vy ste tu viacerých z nás interpelovali fakticky, že či sme sa my vyjadrovali v minulosti, keď na ministerstve zdravotníctva alebo. Pán poslanec, ja som v roku 2006 ešte ako minister spravodlivosti verejne na diskusii s vtedajším poslancom Kaliňákom povedal, že čo ma mrzí za druhej Dzurindovej vlády v zdravotníctve, bolo, že sa dostala k veľkým majetkom finančná skupina Penta. Mňa vtedy žalovala finančná skupina Penta. Odvtedy ma, akože to pokračuje ďalej. V roku 2006, keď som bol ministrom spravodlivosti, len aby sme si utriedili časy. K pánovi predsedovi Paškovi. Ja si myslím, že, a ja nemám s ním žiaden osobný spor, že on neodstúpi. V SMER-e sú rôzni ľudia aj charakterovo. Sú tam ľudia, ktorí robia biznis, ale aspoň sa netvária, tak to poviem, že netvária sa, že sú štátnici. Pán Paška robí biznis a tvári sa, okrem teda toho, že je, ako sme počuli, nejaký homo universalis, tak sa tvári aj, že po Churchillovi druhý najväčší štátnik je, je on a potom dlho, dlho nikto. Čiže ja si myslím, že pán Paška neodstúpi, tak ako ho vnímam a poznám, a preto si myslím, že je dôležité, aby ľudia povedali svoj názor. Áno, aj v komunálnych voľbách, ale nielen.
Sulík, Richard, podpredseda vlády a minister hospodárstva SR (2020-07-07):
Ďakujem pekne. Dobrý deň prajem. Dámy a páni, ctení kolegovia, pred tým, ako dojdem k samotnému skrátenému konaniu, dovoľte mi povedať ešte pár slov k diskusii, ktorá tu dnes prebiehala. Dúfam, že mi to bude dovolené. To s tou diplomovou prácou, samozrejme, nie je žiadne ani hrdinstvo, ani vec, na ktorú človek môže byť hrdý, ale nejak sme sa s tým museli vysporiadať. Chcem oceniť postoj Borisa Kollára a myslím to úplne úprimne (potlesk), že sa sem postavil, že sa sem postavil, že si vypočul, že reagoval a že nechal o sebe hlasovať v tajnej voľbe. To vôbec nie je maličkosť. Chcem dokonca aj povedať, lebo aj ja som bol predseda Národnej rady a bol som odvolávaný, to som bol sotva tri týždne na úrade a Robert Fico a teda podal návrh na moje odvolávanie, lebo, vlastne už ani neviem, čo to chcelo byť, a tam sme sa v koalícii dohodli, že teda koaliční poslanci nepôjdu k urnám. Včera sme mali koaličnú radu, Boris Kollár vyzýval, vyzýval na to, aby išli všetci poslanci k urnám. Toto je chlapský postoj. Môže mať každý voči nemu výhrady, aké chceme, ale takto sa zachová chlap, aj keď spraví chybu. Takisto som sa dočítal, že sa Boris Kollár ospravedlnil a že povedal, že nebude titul používať. Toto považujem za chlapský prístup. Pre mňa, pre SaS je táto záležitosť vybavená. A skúsme si to tak len porovnať s tým, čo bolo rok a pol dozadu. Skúste si predstaviť, že by Andrej Danko sa postavil v tajnej voľbe alebo vôbec... (Prerušenie vystúpenia predsedajúcim.)
Danko, Andrej, predseda NR SR (2019-10-23):
Poprosím kľud, páni poslanci. Pán Madej, Robo, poprosím vás, páni poslanci, naozaj z úcty aj k pani ministerke, aj v priebehu schôdze poprosím o kľud v sále ešte raz. Mali sme dosť času. Nech sa páči, pani ministerka, ospravedlňujem sa.
Laurenčík, Milan, podpredseda NR SR (2020-12-02):
S reakciou na faktické poznámky pán poslanec Ladislav Kamenický. Nech sa páči.
Jurinová, Erika, podpredsedníčka NR SR (2014-02-05):
Dávam slovo spravodajcovi, ktorého učil navrhnutý gestorský výbor, ústavnoprávny výbor, poslancovi Gáborovi Gálovi.
M. Číž, podpredseda NR SR: (2007-02-08):
Vážené kolegyne, kolegovia, pokračujeme odpoveďami členov vlády na otázky poslancov podľa vyžrebovaného poradia. Prvá otázka na ministerku práce, sociálnych vecí a rodiny Slovenskej republiky Vieru Tomanovú je od poslankyne Kláry Sárközy a znie: „Aké odborné a kvalifikačné predpoklady museli spĺňať novovymenovaní riaditelia úradov práce a sociálnych vecí?“ Nech sa páči, pani ministerka.
V. Veteška, podpredseda NR SR: (2003-11-11):
Teraz má slovo pán poslanec Fico.
Hrnčiar, Andrej, podpredseda NR SR (2019-10-17):
Pán podpredseda Klus? Nie je. Pán poslanec Janckulík, sa pýta ministra dopravy a výstavby Slovenskej republiky Árpáda Érseka: „Vážený pán minister, ako zabezpečíte pokračovanie realizácie projektu výstavby tunela Višňové, tak aby znova nedošlo k situácii ukončenia zmluvného vzťahu pred dokončením diela a nový zmluvný termín dokončenia diela bol dodržaný? Má ministerstvo dopravy garanciu spolu so zodpovednosťou nad novými súťažnými podkladmi na nového zhotoviteľa?“
Paška, Pavol, predseda NR SR (2012-05-09):
Pán poslanec Mičovský.
Hrnčiar, Andrej, podpredseda NR SR (2020-02-21):
Pán poslanec Galko. Stráca poradie. Pán poslanec Rajtár. Stráca poradie. Pani poslankyňa Verešová, nech sa páči.
Blanár, Juraj, podpredseda NR SR (2022-09-30):
Aj ja ďakujem, pán minister. Môžete zaujať po vašej ľavej ruke miesto určené pre navrhovateľa, odkiaľ môžete prípadne reagovať a zároveň sa aj prihlásiť do rozpravy. Udeľujem teraz slovo spoločnému spravodajcovi z ústavnoprávneho výboru pánovi poslancovi Michalovi Luciakovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči, pán spravodajca.
Jurinová, Erika, podpredsedníčka NR SR (2013-09-04):
Ďakujem. Na vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Martvoň.
Galko, Ľubomír, poslanec NR SR (2017-12-05):
Ďakujem pekne. Dve krátke poznámky. Po prvé k tým pneumatikám, lebo často to tu na mňa kolegovia zo SMER-u vyťahujú, je to vec, ktorá už bola dávno vysvetlená. A pána ministra vnútra by som chcel upozorniť, že tie isté pneumatiky, sú to pneumatiky Kama 1260, používajú na Tatry 815 všetky hasičské a záchranné zbory. Na tie isté autá. Čiže pokiaľ chce nejakým spôsobom sám seba dehonestovať pred tými hasičmi, tak kľudne, nech to používa ďalej. Ale dôležitejšia je druhá poznámka, lebo on tu hovoril o tom, že unikli nejaké prepisy v tom 2011 v čase, keď on tým vulgárnym, odporným spôsobom nútil redaktorky Pravdy, aby písali diskreditačné články. A veľa kolegov nevie, o čo išlo, tak si prečítajme niektoré jeho telefonické vyjadrenia. V čase, keď sa tá redaktorka bránila tomu, aby zverejnila diskreditačný článok na mňa, lebo jej nadriadená jej ho blokovala, tak prebehlo aj toto. Ona sa volá Patrícia Ďurišková. „Výborne, vieš čo, Patrícia Ďurišková pôjde do p...! Povedz, že ten článok neuverejní a pôjde do p...! Do týždňa! Ešte raz sa naserem.“ No a ona sa znovu bráni a hovorí mu, že: „No, no, pardon.“ A on hovorí: „Ďurišková, som povedal. Tak choď, normálne povedz. Alebo mám ja zavolať Nore?“ To je šéfredaktorka. „Do p..., lebo už ma to prestáva baviť! Ako deti. Tak nezačnite si so mnou zase. Vandi, už sme sa dohodli, že ty budeš môj komunikačný prostriedok k Nore, takže choď Nore povedať moje stanovisko a že si teda fakt želám, aby som jej už nemusel volať, lebo ja vás nebudem takto stresovať. Fakt choď za ňou a fakt jej povedz, že proste ja tu nebudem za nejakého ko...!“ Takýto človek, dámy a páni, ktorý prerazil morálne aj politické dno, tu dnes pred vami vystupoval a takémuto človeku ste tlieskali. Gratulujem vám!
Blanár, Juraj, podpredseda NR SR (2021-11-02):
Udeľujem slovo pánovi spoločnému spravodajcovi z výboru pre financie a rozpočet, ktorým je opäť pán Tomáš Lehotský, aby odôvodnil stanovisko gestorského výboru a zdôvodnil výsledky rokovaní výborov. Nech sa páči.
Grendel, Gábor, podpredseda NR SR (2023-03-22):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Pán navrhovateľ a pán poslanec Peter Kremský. Končím možnosť prihlásiť sa ústne do rozpravy. Takže ako prvý má slovo pán poslanec Miloš Svrček.
P. Hrušovský, podpredseda NR SR: (2002-05-29):
(Hlasovanie.) 110 prítomných, 66 za, 39 sa zdržalo, 5 nehlasovalo. Konštatujem, že návrh pod bodom 4 pozmeňujúceho návrhu poslanca Mesiarika sme schválili. Ďalší návrh, páni poslanci. M. Mesiarik, poslanec: Pán podpredseda, dajte hlasovať o bode 5 tohto návrhu.
Hraško, Igor, poslanec NR SR (2013-06-17):
Ďakujem pekne, pani predsedajúca. Pán minister, vám sa neoplatí, alebo teda proti vám sa neoplatí bojovať, lebo vy ste ten pekný v tej politike, takže vám ľudia uveria, najmä teda vaši voliči. V každom prípade hovoril ste, že mňa nezaujímajú kauzičky pána Galka, nejaké pár miliónové. Ja som to nehovoril v tej súvislosti, že ma to nezaujíma. Ja som hovoril v tej súvislosti, že váš poslanec hovoril o kauzách bývalej vlády, ale pritom mi tam nejak chýbal ten podtext toho, že ktoré kauzy sa týkali vás. A tie kauzy, ktoré sa týkali povedzme tej bývalej vlády, boli omnoho menšie rádovo oproti tým, ktoré sa týkali, týkali vaše prvej vlády, a teda vlády Roberta Fica. Môžme spomenúť mýtny tender, nástenkový tender, kopec ďalších, to je v súčasnosti informačný jednotný systém v cestnej doprave, operačný program informatizácie spoločnosti, samozrejme, ďalšie kauzičky na ministerstve školstva. Veď toho je habadej! Takže k tej súvislosti som hovoril, že sú tu také drobnosti. No a pre koho zákony niečo znamenajú, to vidíme pri vašej činnosti neustále. Zákony si pripravujete pre svojich mecenášov a, samozrejme, že práve týmito zákonmi sa striktne dokážete riadiť. Ak ste vedeli vy o nejakých kauzách a máte nejaké informácie, tak prečo vy nepodáte trestné oznámenie, prečo sa to pýtate kolegov bývalých, a ste ešte okrem toho na ministerstve vnútra. No a priviedli ste ma ešte na jednu myšlienku, že prečo vy nepotrebujeme odpočúvať, pretože vy máte uši a oči v podstate všade. No a keď sa opýtate, že koho, no tak sú to všetko tí vaši stranícki nominanti, ktorých tuná neustále kritizujeme. No a ešte o robení reklamy by som na vašom mieste tiež vlastne nehovoril, pretože vtrepať sa do relácie súkromnej televízie a priživiť sa na nešťastí jednej jedinej osoby a zákonmi ožobračovať tisíce ďalších je obyčajným primitivizmom. (Ruch v sále.)
Martvoň, Anton, poslanec NR SR (2015-05-26):
Ďakujem pekne za slovo. Pán poslanec Kuffa, vo väčšine s tebou súhlasím, hlavne s tým, čo si povedal, že tento návrh vôbec nevyrieši problém, ktorý súvisí s neprispôsobivými občanmi. Ako som povedal, už na to existuje právna úprava, nie je dostatočne využívaná. Jednoducho tu zjavne je to osobné, že pán Hlina má nejaký problém s nejakými bezdomovcami. Zjavne sa chce zavďačiť nejakým policajtom s takouto úpravou, ale jednoducho nevyrieši sa tým ten problém, ktorý, ako si to ty pomenoval, je hlavne sociálneho charakteru. A jednoducho tí ľudia sú tam alebo majú ten problém, lebo to s niečím súvisí. Čiže, súhlasím s tvojím vystúpením, tento návrh to vôbec nerieši.
Laššáková, Jana, podpredsedníčka NR SR (2015-09-22):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Do rozpravy ústne sa hlási pán poslanec Mikloško, pán poslanec Hlina, pani poslankyňa Vášáryová. Skúste, dobre? Ešte raz? Poprosím vás, technici, potom skontrolujte, ale dáme aj pani poslankyňu Vášáryovú, dobre? Takže traja páni poslanci, pán poslanec Mikloško, Hlina a pani poslankyňa Vášáryová. Končím možnosť prihlásiť sa do rozpravy ústne. Nech sa páči, pán poslanec Mikloško, máte slovo.
Jurinová, Erika, poslankyňa NR SR (2011-06-02):
Vážený pán predseda, vážené kolegyne, kolegovia, pôvodne som chcela vypovedať istý príbeh, ale myslím si, že je to zbytočné vzhľadom na to, ako prebiehala aj rozprava k prvému zákonu. Takže začnem tým, že vlastne mnohí si dávate otázku, že prečo prichádzame s takýmito témami, ktoré už tu boli otvorené a neboli alebo nebola na nich nejaká urobená dohoda. Robíme to takisto v čase, keď jedna novela na zrušenie priestupkovej imunity tu je. Som rada, že už ju na rokovaní máme, ale na druhej strane mám zato, že je nutné ísť predsa len tvrdšou cestou. Snažiť sa zrušiť aj trestnoprávnu imunitu. Je nutné to predkladať stále a stále dookola, aj keď sa to bude zdať mnohým divné, ale naozaj musíme asi čakať na ten zázrak, kedy si nejak vstúpime do svojho svedomia a pripustíme, že ako my poslanci, ktorých nás tu zvolili ľudia, si to právo uzurpujeme, a myslím si, že dosť nekorektne voči ostatným ľuďom, ktorí nám naozaj dali tú moc byť tu.
Blanár, Juraj, poslanec NR SR (2017-09-06):
Pán predseda, prosím, aby ste dali hlasovať o tom, že Národná rada sa uzniesla v súlade so zákonom o rokovacom poriadku prerokovať predložený návrh zákona v druhom čítaní.
R. Fico, predseda vlády SR: (2008-09-18):
Neprítomný na rokovaní bude pán minister hospodárstva, pán Jahnátek. Zastupuje ho minister dopravy, pôšt a telekomunikácií pán Vážny. Ďalej neprítomný je minister životného prostredia pán Chrbet, zastupuje ho minister výstavby a regionálneho rozvoja pán Janušek. Potom je to pán minister pôdohospodárstva, zastupuje ho minister výstavby a regionálneho rozvoja pán Janušek. Otázky neboli postavené podpredsedovi vlády pánovi Čaplovičovi, ministrovi spravodlivosti, ministrovi zahraničných vecí a ministrovi obrany. Pán predseda, som pripravený odpovedať na otázky, ako mi ich postavili poslanci Národnej rady.
M. Číž, podpredseda NR SR: (2008-10-28):
Teraz, vážené kolegyne, kolegovia, budeme pokračovať hlasovaním o prerokovaných bodoch programu. Takže, vážené panie poslankyne, páni poslanci, chcem vás teda informovať, že budeme pokračovať hlasovaním v druhom čítaní o vládnom návrhu zákona, ktorým sa menia a dopĺňajú zákony v pôsobnosti ministerstva financií v súvislosti so zavedením meny euro, čo máme uvedené v tlači 743, o 17.00 hodine z dôvodu, že výbor bude rokovať až počas obedňajšej prestávky. Takže teraz pokračujeme v prerušenom rokovaní hlasovaním v prvom čítaní o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 812). Spravodajcom je člen výboru pre sociálne veci a bývanie poslanec Zoltán Horváth. Poprosím ho, aby uviedol hlasovanie. Chcem iba pre poriadok uviesť, že najskôr budeme hlasovať o návrhoch podaných podľa § 73 ods. 3 zákona o rokovacom poriadku. Máte slovo, pán poslanec.
Lackovič, Marek, poslanec NR SR (2024-01-08):
Ďakujem pekne. No znovu čas, čas uteká, čas, hodina uteká za hodinou a stále sme nepočuli ani jeden dôvod pre skrátené legislatívne konanie a už, už to začína byť také trošku aj komické, alebo skôr tragikomické. Neviem, no veď deň je dlhý, možno sa ho dozvieme, ale po piatich hodinách rokovania by človek čakal, že aspoň ten jeden dôvod na skrátené legislatívne konanie nám pán minister prezradí. Čo sa týka tej novely Trestného zákona ako takej, však ešte sa k nej dostaneme určite, ale vieme, že aj na výbore už bolo avizované, že ministerstvá nemajú dosť úradníkov na to, aby, aby skutky v hranici pod 700 euro mohli vymáhať ako priestupky, pretože to, že mnohé skutky prestanú byť trestnými činmi, lebo už nebudú v hranici nad 266, neznamená, že nebudú potrestané vôbec. Budú potrestané ako priestupky a tie bude musieť, samozrejme, niekto riešiť. Vláda vedela schváliť alebo nájsť 300 úradníkov na relatívne neefektívnu a pomerne populistickú pomoc s hypotékami, ale v tejto novele, a videli sme to aj v rozpočte, nepridala a nepridáva ministerstvám ani jedného jediného brigádnika. Štátne úrady teda budú mať desiatky nových povinností, ale kto ich bude, kto ich bude realizovať? A spomenul to aj kolega Vančo vo svojej rozprave. Opýtam sa... alebo pýtam sa, budú teda prepúšťať, alebo kde budú hľadať? Budú hľadať na Balkáne nejakých sezónnych pracovníkov na tieto procesy? Ja neviem teda, lebo nám to doteraz neprezradili. Alebo budú uvoľňovať zamestnancov z iných oddelení na to, aby, aby vymáhali pokuty? Je to naozaj úplný nonsens. Ďakujem.
Grendel, Gábor, podpredseda NR SR (2020-07-08):
Chcete reagovať, pán poslanec Kazda? Nie. Ďalší v rozprave vystúpi pán poslanec Kamenický za poslanecký klub SMER.
Sulík, Richard, predseda NR SR (2010-12-09):
Ďakujem pekne. Pán poslanec Číž.
Kollár, Boris, predseda NR SR (2021-10-05):
S ďalšou faktickou poznámkou vystúpi pán poslanec Dostál, nech sa páči.
Pellegrini, Peter, predseda NR SR (2015-04-16):
Pán poslanec Mamojka.
Brocka, Július, poslanec NR SR (2011-09-09):
Ďakujem pekne, pán podpredseda. Vážený pán minister, dámy a páni, predseda Národnej rady navrhol prideliť návrh zákona, jeho prerokovanie výborom, navrhol gestorský výbor vrátane lehôt na jeho prerokovanie rozhodnutím č. 490 z 19. augusta tohto roka. Návrh spĺňa všetky náležitosti podľa rokovacieho poriadku Národnej rady, aj podľa legislatívnych pravidiel na jeho prerokovanie. Navrhovaná úprava je v súlade s Ústavou Slovenskej republiky aj s inými medzinárodnými dokumentmi, ktorými je Slovenská republika viazaná. Pán minister uviedol, čo je obsahom návrhu zákona. Ja ako spravodajca odporúčam, aby sme prerokovali predmetný návrh zákona v druhom čítaní. V súlade s § 74 zákona o rokovacom poriadku odporúčam Národnej rade prideliť návrh zákona v druhom čítaní na prerokovanie všetkým výborom okrem – výboru mandátového a imunitného, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu. Za gestorský výbor navrhujem výbor pre sociálne veci, pričom odporúčam, aby výbory, to znamená všetky výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade. Pán predsedajúci, nech sa páči, otvorte rozpravu.
B. Bugár, podpredseda NR SR: (2005-06-24):
(Hlasovanie.) Prítomných 70 poslancov. Vzhľadom na to, že opozícia si zdvihla kotvy, takže, páni poslanci, momentálne nie je vôľa a ochota hlasovať o tomto návrhu. Samozrejme, pani poslankyňa, ja tiež vidím viacej poslancov, ale nehlasujú a je to ich právo. No tak môžete skúsiť ich nejako prinútiť. Podľa mňa nebudete mať veľký úspech! (So smiechom.) Päťminútová prestávka. (Prestávka.) (Po prestávke.)